钦定古今图书集成/明伦汇编/闺媛典/第315卷 > 皇清四十八 > 陈清叟妻孙氏
## 钦定古今图书集成/明伦汇编/闺媛典/第315卷 > 皇清四十八 > 陈清叟妻孙氏

按《淮安府志》：“孙氏，山阳人，廪生陈清叟妻。年二十适陈。越三日，陈亡。家贫无叔伯，以针黹为翁姑，给朝夕。每亲戚招会，不应。布衣积垢不浣，寝不解带。翁姑老，劝改适，氏大哭，以死誓。翁姑没，归养母家，庵居之，时年二十二。或劝髡顶，氏曰：‘不敢改形，以见亡夫地下，侍婢十四五岁者辄去之。临卧闭塞牖户，虽火警不’” 出止一木椅。偶病，兄入候，遽坐之。兄去，随洗抹，恶见男子，虽兄弟亦然。暑月不纳凉。康熙十一年，酷暑异常，氏所居草舍，闭塞如故，竟热死。